**VABILO NA VIKEND SEMINAR ZA PODMLADEK DRUŠTVA REVMATIKOV SLOVENIJE**

V Društvu revmatikov Slovenije veliko pozornost posvečamo izobraževanju ter usposabljanju članov. Zavedamo se kako zelo je pomembno, da so člani in njihove družine seznanjeni o novostih, preventivi in zdravljenju revme ter ostalih pridruženih bolezni. Veseli smo, da vam zopet lahko ponudimo vikend seminar**.** Vikend seminar poteka od petka popoldan do nedelje popoldan v spodaj določenem kraju. Poudarek je na prijateljskem pogovoru in sodelovanju revmatikov in njihovih partnerjev z zdravniki, fizioterapevti in drugimi strokovnjaki. Redni člani se lahko na seminar prijavite skupaj s svojimi družinskimi člani. Če se želite udeležiti vikend seminarja, vas prosimo, da izpolnite in podpišete priloženo **PRIJAVNICO** in **SOGLASJE** in oboje pošljite na sedež društva najkasneje **do roka za prijave**.

**Po zaključku roka za prijave bomo vsem prijavljenim pisno potrdili prijave in vam** **poslali podrobnejša navodila v zvezi s seminarjem, skupaj s plačilnim nalogom.** V primeru prevelikega števila prijav za seminar bomo morali narediti prednostni seznam. Prednost bodo imeli člani, ki se vikend seminarja še niso udeležili ali se ga niso udeležili že dve leti in nato vrstni red ostalih prispelih prijav.

**1. Seminar za redne člane od 18 do 35 let**

Datum: 10. - 12. September 2021

Destinacija: Laško – Hotel Thermana Park Laško

Prihod: do 15. ure recepcija Hotela Thermana Park Laško

Vsebine: **VSE O CEPIVIH PROTI COVID-19, doc. dr. Mateja Logar**

**TEŽAVE, KI JIH V REVMATOLOŠKI AMBULANTI SKORAJ NE OMENJAMO, dr. Aleš Ambrožič**

**ZDRAV ŽIVLJENSKI SLOG; NAJZAHTEVNEJŠE ZDRAVILO ZA TEŽAVE REVMATIKOV, Darja Ambrožič, dr. med.**

**HIGIENA SPANJA PRI BOLNIKIH Z VNETNIMI REVMATSKIMI BOLEZNIMI, prof. dr. Leja Dolenc Grošelj**

Prijave: do 27.8.2021

Polna cena namestitve (2x polni penzion) na osebo je 130 €, turistična taksa 2,5 € na dan, enkratna prijavnina 2€, doplačilo za enoposteljno sobo 20 € na dan.

**(Prispevek za redne člane podmladka je 40 €. Za podporne člane, zakonce in partnerje ter redne člane, ki niso plačali članarine za tekoče leto se plača polna cene namestitve. V primeru druge udeležbe na seminarju se plača polna cena).**

***POMEMBNO: Vsebine na seminarjih se lahko spremenijo*!**

Vikend seminar poteka od petka do nedelje. Namestitev je v dvoposteljnih sobah z dvema polnima penzionoma. Namestitev je možna tudi v enoposteljni sobi z doplačilom. Predavanja so za vse udeležence obvezna.

Odpoved udeležbe na seminarju po datumu prijave zapade v plačilo določenega zneska s strani gostitelja seminarja, zato bomo primorani to zaračunati osebi, ki bo po tem datumu odpovedala udeležbo.